58. ΑΠΟΦΑΣΗ ΥΠΟΥΡΓΩΝ ΔΗΜΟΣΙΩΝ ΕΡΓΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. ΕΔ2α/02/127/Φ.13 της 10/17 Ιαν. 1984 (ΦΕΚ Β' 22) Έγκριση κανονισμού εκτέλεσης (μελέτη - κατασκευή) έργων κτιρίων Νοσηλευτικών ιδρυμάτων Ν.Δ. 2592/1953 και καθορισμός αποφαινομένων οργάνων. Έχοντας υπόψη: 1.Τις διατάξεις της παρ. 4, άρθρ. 9 του Νόμ. 641/1977 "περί ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων στα Πανεπιστήμια Πατρών, Ιωαννίνων και Θράκης, εκτελέσεως έργων στα Ανώτατα Εκπαιδευτικά Ιδρύματα και άλλων τινων διατάξεων". 2.Τις διατάξεις του άρθρ. 20 του Νόμ. 1076/1980 "περί ενοποιήσεως των θέσεων κλάδων τινων προσωπικού των Νοσηλευτικών Ιδρυμάτων Ν.Δ. 2592/53 και ρυθμίσεως άλλων θεμάτων "αρμοδιότητας του Υπουργείου Υγείας και Πρόνοιας όπως τροποποιήθηκε με τις διατάξεις του άρθρ. 45 του Νόμ. 1397/1983 "περί Εθνικού Συστήματος Υγείας", αποφασίζουμε: Εγκρίνουμε τον Κανονισμό εκτέλεσης (μελέτης κατασκευής) των έργων των Νοσηλευτικών Ιδρυμάτων που αποτελείται από 5 άρθρα και έχει ως ακολούθως: ΚΑΝΟΝΙΣΜΟΣ Εκτέλεσης των έργων των Νοσηλευτικών  Ιδρυμάτων Ν.Δ. 2592/53 και καθορισμός  αποφαινομένων οργάνων Άρθρ. 1.-1.Η εκπόνηση μελετών και η κατασκευή των έργων των Νοσηλευτικών Ιδρυμάτων του Ν.Δ. 2592/1953 γίνεται σύμφωνα με τις ισχύουσες διατάξεις για την εκτέλεση δημοσίων έργων (Νόμ. 716/77, Ν.Δ. 1266/72, Ν.Δ. 271/1969, και τα εκτελεστικά τους διατάγματα κ.λ.π.) εκτός αν ορίζεται κάτι διαφορετικό στις διατάξεις του Κανονισμού αυτού. 2.Για την εποπτεία των έργων αυτών εφαρμόζονται οι διατάξεις του Β.Δ. 30/6.6./7.54 "περί εποπτείας και ελέγχου των υπό των Ν.Π.Δ.Δ. εκτελουμένων κτιριακών έργων (ΦΕΚ 146/Α/1954) συνδυασμένη με τις διατάξεις του Κανονισμού αυτού. 3.Στα έργα των ειδικών περιπτώσεων του άρθρ. 5 εφαρμόζονται επίσης και οι ειδικές διατάξεις του άρθρου αυτού. Άρθρ. 2.-1.Αρμόδια όργανα που αποφασίζουν για τα έργα των Νοσηλευτικών Ιδρυμάτων Ν.Δ. 2592/1953 σύμφωνα με τις ισχύουσες διατάξεις, είναι τα όργανα διοίκησης και η τεχνική υπηρεσία του Νοσηλευτικού Ιδρύματος όπως και τα όργανα των υπηρεσιών αρμοδιότητας Υπουργείου Δημοσίων Έργων, σύμφωνα με όσα ορίζονται στις επόμενες παραγράφους του άρθρου αυτού. 2.Προϊσταμένη αρχή είναι η Δ/νση Τεχνικών Υπηρεσιών της Νομαρχίας στην οποία εδρεύει το Ίδρυμα και εκτελείται το έργο. Σε θέματα που συνεπάγονται αύξηση της δαπάνης του έργου απαιτείται η προηγούμενη διάθεση των συμπληρωματικών πιστώσεων από το Νοσηλευτικό Ίδρυμα. 3.Διευθύνουσα υπηρεσία για τα έργα των Νοσηλευτικών Ιδρυμάτων που διαθέτουν δική τους επαρκή τεχνική υπηρεσία είναι η υπηρεσία αυτή. 4.Διευθύνουσα υπηρεσία για τα έργα των Νοσηλευτικών Ιδρυμάτων που δεν διαθέτουν δική τους τεχνική υπηρεσία είναι το Τμήμα Εκτέλεσης Έργων ΔΤΥΝ η οποία ασκεί καθήκοντα Προϊσταμένης αρχής σύμφωνα με την παρ. 2 του άρθρου αυτού. 5.Σε περίπτωση αμφιβολίας για την ύπαρξη τεχνικής υπηρεσίας στο Νοσηλευτικό Ίδρυμα ή την τεχνική επάρκεια αποφασίζει ο αρμόδιος για το έργο Νομάρχης ύστερα από γνώμη του Διοικητικού Συμβουλίου του Νοσηλευτικού Ιδρύματος ή και χωρίς αυτή αν περάσει άπρακτη προθεσμία που τάσσεται από το Νομάρχη. Η εφαρμογή της παραγράφου αυτής μπορεί να γίνει και οποτεδήποτε κατά τη διάρκεια της κατασκευής του έργου. 6.Στις περιπτώσεις της παρ. 3 η επίβλεψη γίνεται από τα όργανα της τεχνικής υπηρεσίας του Νοσηλευτικού Ιδρύματος που έχουν τα νόμιμα προσόντα. Σε όσες περιπτώσεις δεν αποφασίζει η προϊσταμένη αρχή εφαρμόζονται πλήρως οι διαδικασίες που προβλέπονται από το Β.Δ. 30/6-6-/7/54. 7.Στις περιπτώσεις της παρ. 4 του άρθρου αυτού: α)Η επίβλεψη εφόσον δεν είναι δυνατόν να ασκηθεί από τεχνικούς υπαλλήλους της Διευθύνουσας υπηρεσίας, μπορεί να ανατεθεί σύμφωνα με τη διαδικασία της παρ. 1 του άρθρ. 4 του Β.Δ. 30/6-6/7/54 σε ιδιώτη τεχνικό που έχει τα νόμιμα προσόντα. Ο τεχνικός αυτός βρίσκεται στη διάθεση της Διευθύνουσας το έργο υπηρεσίας όσο απαιτείται για το έργο αυτό και όπως προβλέπουν οι σχετικές διατάξεις, λογοδοτεί δε για το έργο του στο Νοσηλευτικό Ίδρυμα. β)Το Νοσηλευτικό Ίδρυμα ορίζει εκπρόσωπό του που αποτελεί το σύνδεσμό του με τη διευθύνουσα υπηρεσία. Ο σύνδεσμος ενημερώνεται για την πορεία του έργου και μπορεί να συντάσσει εκθέσεις που τις απευθύνει υποχρεωτικά στο Διοικητικό Συμβούλιο του Νοσηλευτικού Ιδρύματος, στη Διευθύνουσα υπηρεσία και στην Προϊσταμένη Αρχή. γ)Όλα τα έγγραφα του αναδόχου προς τη Διευθύνουσα Υπηρεσία κοινοποιούνται υποχρεωτικά από αυτόν και στο Νοσηλευτικό Ίδρυμα. Επίσης η Διευθύνουσα Υπηρεσία κοινοποιεί στο Ίδρυμα όλα τα έγγραφά της προς τον ανάδοχο. 8.Τεχνικά Συμβούλια είναι τα κατά περίπτωση αρμόδια για τα έργα του Υπουργείου Δημοσίων Έργων. Το Διοικητικό Συμβούλιο του Νοσηλευτικού  (Αντί για τη σελ. 134 ,17) Σελ. 134,17(α) Τεύχος 1307 Σελ. 3 Νοσηλευτικά Ιδρύματα 34.Β.α.58 Ιδρύματος μπορεί να ορίσει εκπρόσωπό του που συμμετέχει χωρίς ψήφο στις συνεδριάσεις του Συμβουλίου, όταν συζητούνται θέματα σχετικά με το έργο του Νοσηλευτικού Ιδρύματος. Αν δεν οριστεί τέτοιος εκπρόσωπος ή αν δεν παρίσταται ο ορισμένος εκπρόσωπος το Τεχνικό Συμβούλιο συζητεί και αποφασίζει στο θέμα νόμιμα με τη λοιπή σύνθεσή τους. Άρθρ. 3.-1.Τα Νοσηλευτικά Ιδρύματα Ν.Δ. 2592/1953 εκδίδουν την εγκεκριμένη διακήρυξη διεξαγωγής της δημοπρασίας, δημοσιεύουν την περίληψή της, φροντίζουν για τη διεξαγωγή της δημοπρασίας σύμφωνα με τις ισχύουσες διατάξεις και συνάπτουν τη σχετική σύμβαση με τον ανάδοχο για την κατασκευή του έργου. 2.Η δημοπρασία εγκρίνεται από την Προϊσταμένη Αρχή της Διευθύνουσας Υπηρεσίας. 3.Οι πάσης φύσεως εγγυήσεις εκδίδονται υπέρ του κυρίου του έργου. 4.Οι προβλεπόμενες από τις κείμενες διατάξεις παρεκκλίσεις από τη Νομοθεσία περί εκτελέσεως Δημοσίων Έργων, εγκρίνονται από τον Υπουργό Δημοσίων Έργων, ή από τα όργανα στα οποία ανήκει αυτή η αρμοδιότητα σύμφωνα με τις περί διοικητικής αποκέντρωσης διατάξεις. 5.Για την απόφαση δημοπρατήσεως έργου με σύστημα προκατασκευής και αξιολόγησης των προσφορών δεν απαιτείται γνώμη Τεχνικού Συμβουλίου. Άρθρ. 4.-1.Με απόφαση των Διοικητικών Συμβουλίων των Νοσηλευτικών Ιδρυμάτων Ν.Δ. 2592/53 μπορεί να εκτελούνται με αυτεπιστασία εργασίες επισκευής, συντήρησης, βελτίωσης και διαρρύθμισης των κτιριακών και μηχανολογικών εγκαταστάσεων των Νοσοκομείων αυτών εφόσον ο προϋπολογισμός της δαπάνης υλικών και εργασίας δεν υπερβαίνει το ποσό των 3.000.000 δρχ. 2.Οι παραπάνω εργασίες μπορεί να εκτελούνται είτε με προσωπικό του Νοσοκομείου είτε με ιδιώτες τεχνικούς. 3.Με την απόφαση του Διοικητικού Συμβουλίου καθορίζεται το είδος και η ποιότητα των εργασιών και ο τρόπος εκτέλεσής τους. Η πληρωμή των δαπανών για την προμήθεια και εργασία θα γίνεται σύμφωνα με τις ισχύουσες διατάξεις. 4.Οι εργασίες που εκτελούνται με αυτεπιστασία παραλαμβάνονται σύμφωνα με τις κείμενες διατάξεις από επιτροπή όπως και οι εργασίες που εκτελούνται με ανάδοχο. Η παραλαβή γίνεται με βάση επιμέτρηση κατά το εφικτό των εργασιών και απολογισμό της σχετικής δαπάνης. Άρθρ. 5.-1.Με απόφαση του Διοικητικού Συμβουλίου του Νοσηλευτικού Ιδρύματος εγκρινόμενη από τον Υπουργό Υγείας και Πρόνοιας ή τον αρμόδιο Νομάρχη, σύμφωνα με τις διατάξεις για τη διοικητική αποκέντρωση μπορεί να ανατίθενται σε  Σελ. 134,18(α) Τεύχος 1307 Σελ. 4 γραφεία μελετητών ή μελετητές εγγεγραμμένους στο Μητρώο Μελετητών απευθείας χωρίς προηγούμενη δημοσίευση πρόσκλησης για εκδήλωση ενδιαφέροντος οι παρακάτω μελέτες: α)Η προσαρμογή του προϋπολογισμού και των άλλων τευχών δημοπράτησης παλιάς στα οικονομικά και νομικά δεδομένα του χρόνου δημοπράτησης του έργου. β)Η προσαρμογή για δεύτερη, τρίτη κ.λ.π. εφαρμογή εγκεκριμένης μελέτης νοσηλευτικής μονάδας. γ)Η αναθεώρηση και ανασύνταξη τευχών δημοπράτησης εργασιών που υπολείπονται να εκτελεσθούν μετά από διάλυση συγκροτημένης εργολαβίας κατασκευής κτιριακού έργου. «δ)Η σύνταξη μελετών εκτέλεσης εργασιών επείγουσας ανάγκης ως και μελετών μικροεπισκευών, ανακαίνισης, συντήρησης, διαρρύθμισης και επέκτασης κτιριακών εν γένει και μηχανολογικών εγκαταστάσεων των Νοσηλευτικών Ιδρυμάτων Ν.Δ. 2592/53 εφόσον ο συνολικός προϋπολογισμός δαπάνης εκτέλεσης των παραπάνω εργασιών, με επιτρεπομένης, για κανένα λόγο της κατάτμησης δεν υπερβαίνει το ποσό των 80.000.000 δραχμών». Η μέσα σε «» περίπτ.δ  αντικαταστάθηκε ως άνω από την Ε1/β/οικ.1961/25 Μαΐου-11 Ιουν.1998 (ΦΕΚ Β 576) απόφ.Υπ. ΠΕ.ΧΩ.ΔΕ και Υγ. και Προν. 2.Στη διαδικασία της ανάθεσης θα προτιμάται η μέθοδος της πρόσκλησης τουλάχιστον 3 ειδικευμένων γραφείων ή ατόμων για εκδήλωση ενδιαφέροντος και στη συνέχεια η αξιολόγηση των αιτήσεων, εκτός αν υπάρχουν σοβαροί λόγοι που δεν επιτρέπουν αυτή τη διαδικασία αναφερομένων των λόγων αυτών στη σχετική απόφαση του Διοικητικού Συμβουλίου του Ιδρύματος. 3.Η έγκριση των μελετών στις περιπτ. (α) και (γ) της παρ. 1 γίνεται από το Νομάρχη ανεξάρτητα προϋπολογισμού. Η παράγραφος αυτή εφαρμόζεται και αν η προσαρμογή ή αναθεώρηση γίνεται απευθείας από την υπηρεσία. 4.Η κατασκευή έργων επείγοντα χαρακτήρα, επισκευών, διαρρυθμίσεων και προσθηκών κατ' επέκταση ή καθ' ύψος κτιρίων και εγκαταστάσεων των Νοσηλευτικών Ιδρυμάτων Ν.Δ. 2592/1953 προϋπολογισμού ποσού μέχρι 5.000.000 δρχ. μπορεί να ανατίθεται μετά από αιτιολογημένη απόφαση του Διοικητικού Συμβουλίου του Ιδρύματος, εγκρινομένη από τον αρμόδιο Νομάρχη, σε εργολήπτες κατά προτεραιότητα Δημοσίων Έργων, μετά από διενέργεια διαγωνισμού με ενσφράγιστες προσφορές μεταξύ περιορισμένου αριθμού (3) τουλάχιστον εργοληπτών με προσκλήσεις. 34.Β.α.58 Νοσηλευτικά Ιδρύματα 5.Για τα έργα της προηγούμενης παραγράφου επιτρέπεται πάντοτε ύστερα από έγκριση του αρμόδιου Νομάρχη η ενιαία δημοπράτηση ηλεκτρομηχανολογικών και οικοδομικών εργασιών, σύμφωνα κατά τα λοιπά με τις διατάξεις των παρ. 1 και 2 του άρθρου 4 του Ν.Δ. 271/69. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 